Masakr nad uposlenicima francuskog satiričnog magazina
Napad, u kojem je ubijeno 12 osoba, osudili su izmedjuostaloga američki predsjednik Obama i državni sekretar Kerry, te brojni evropski lideri
Američki predsjednik Barack Obama je osudio , kako je rekao, užasavajući napad u Parizu, dodajući da francuski narod brani univerzalne ljudske vrijednosti koje već generacijama brani narod Amerike. Prije toga se iz State Departmenta obratio američki državni sekretar John Kerry je najoštrijim riječima osudio napad na urede francuskog satiričnog nedjeljnika Charlie Hebdo, u kojem je ubijeno 12 osoba. Pre podacima francuskih vlasti, trojica napadača su upala u urede časpoisa, i otvorili vatru po uposlenicima. Sva trpojica se nalaze u bijegu. Govoreći u State Departmentu, državni sekretar Kerry je istaknuo da Sjedinjene Države stoje uz Francusku u naporima da se zaštiti sloboda: "Nijedna zemlja ne zna kao Francuska koliko je skupa sloboda, jer je Francuska porodila modernu demokraciju. Francuska istorija pamti toliko mnogo revolucija ljudskoga duha, rodjenog iz želje za slobodom i slobodnim izražavanjem, a to je ono čega se ekstremisti najviše boje ". U toku dana je francuska objavila i video snimak trenutka kada su zamaskirani ljudi otpočeli napad. Video je snimljen sa krova susjedne zgrade, i na njemu se vide dvojica ljudi u crnom kako stoje pred samom zgradom časopisa, i potom po prozorima otvaraju vatru. U njihovoj blizini se vidi jedno crno vozilo za koje se vjeruje da je njihova podrška, i kojim su pobjegli. Svjedoci govore kako su čuli napadače da uzvikuju Allahu Akbar. Francuski ministar unutrašnjih poslova je izjavio da je cijeli pariški okrug u stanju najveće pripravnosti. U napadu su, kako su do sada objavile francuske vlasti, ubijeni glavni urednik magazina Stephane Charbonnier, koji je i ranije primao prijetnje smrću, i koji je živio pod policijskom zaštitom, te karikaturisti Cabu, Tignous i Wolinski, kao i suradnik lista, ekonomista Bernard Maris, te dvojica policajaca. Napad se dogodio tijekom jutarnjeg uredničkog sastanka.Vjeruje se da se radi o najkrvavijem napadu u Francuskoj od 1961. godine, kada je u napadu krajnjih desničara, koji su se protivili slobodi Alžira, ubijeno 28 osoba. Magazin Charlie Hebdo, koji je smatra lijevo orjentiranim, je poznat po političkim karikaturama i karikturama kojima se ismijavaju sve vjere, uključujući katolicizam i sam papa, jevrejstvo i islam. ##